Onko sulla?
Onko sulla
 kiusatulla
 aatteen harrastusta,
 vai uuvutko
 sä taistoon jo
 kuullen vaikerrusta?

 Etkös soisi,
 että loisi
 aate sulle aseen,
 millä katkot,
 poijes ratkot
 eestäs orjan kahleen?

 Eikös mieles,
 liikkuis kieles
 voiton riemukkaana,
 kun aattees valta
 taivahalla
 loistais kirkkahana?

 Totta varmaan
 päisen harmaan, –
 nuoren syömmen täyttäis
 mieli hyvä,
 kunne pyhä,
 kun aatteemme aamu näyttäis.

 Siksi minä
 kysyn sitä,
 kun mieleni on musta,
 onko sulla
 kiusatulla
 aatteen harrastusta?

Kotisaari.

Lähde: Työmies 2.9.1903.

Anonyymi
Runot
Työmies
1903